text: इस राज्य की सीमा के उत्तर में पंजाब और हिमाचल प्रदेश, पश्चिम तथा दक्षिण सीमा पर राजस्थान और पूर्व में उत्तराखंड, उत्तर प्रदेश है। भारत की राजधानी दिल्ली के तीन तरफ हरियाणा की सीमायें लगी हुई हैं जिसके कारण राष्ट्रीय राजधानी क्षेत्र दिल्ली का एक बड़ा हिस्सा हरियाणा में मिला है। हरियाणा का शब्दार्थ है 'परमेश्वर का निवास', हरि (विष्णु) और अयन (घर) से मिलकर हरियाणा शब्द बना है। हरियाणा सम्पूर्ण भारत के विकास का अग्रदूत माना जाता है।